Keanu Reeves

Keanu Charles Reeves (* 2. september 1964, Bejrút, Libanon) je kanadský herec, producent, režisér a hudobník. Do povedomia širšej verejnosti sa dostal účinkovaním vo filme Bill & Ted's Excellent Adventure, v akčných filmoch ako Bod zlomu (1991) a Nebezpečná rýchlosť (1994) a v sci-fi trilógii Matrix. Objavil sa taktiež v niekoľkých dramatických filmoch ako napríklad Nebezpečné známosti (1988), Moje súkromné Idaho (1991), Malý Budha (1993) a Dracula (1992).

Za svoje herecké výkony získal mnoho ocenení, vrátane hviezdy na Hollywoodskom chodníku slávy. Ako hudobník desaťročie aktívne pôsobil ako basgitarista v kapelách Dogstar a Becky.

 Skorý život 
Reeves sa narodil v Bejrúte, hlavnom meste Libanonu. Je synom Patricie Bond (rod. Taylor), kostýmovej výtvarníčky / umelkyne a Samuela Nowlina Reevesa, Jr. Jeho matka je Angličanka z Essexu v AnglickuThe Jonathan Ross Show, Season 8, Episode 10; March 28, 2015 a jeho otec je Američan z Havaja, ktorý má havajských, čínskych, portugalských a anglických predkov.

Reevesova matka pracovala v Bejrúte, kde sa spoznala s jeho otcom. Otec bol väznený na Havaji kvôli predaju heroínu na Medzinárodnom letisku Hilo. Keď mal Reeves tri roky, otec ich opustil. Naposledy sa s otcom stretol na ostrove Kauai, keď mal 13 rokov. Ako dieťa so svojou matkou často cestoval. Po tom, čo sa jeho rodičia v roku 1966 rozviedli, sa jeho matka stala kostymérkou. Spolu so svojou rodinou sa presťahovala do Sydney a potom do New Yorku, kde sa v roku 1970 vydala za Paula Aarona, režiséra na Broadwayi a v Hollywoode. Pár sa presťahoval do Toronta a v roku 1971 sa rozviedli. Keď mal 15, pôsobil ako asistent produkcie v Aaronových filmoch. Reevesova matka sa v roku 1976 vydala za rockového promotéra Roberta Millera, avšak v roku 1980 sa rozviedli. Následne sa štvrtýkrát vydala za kaderníka Jacka Bonda, s ktorým sa v roku 1994 rozviedla. Reevesa vychovávali starí rodičia, pestúnky a jeho sestry. Vyrástol predovšetkým v Yorkville, v susedstve Toronta.

Počas 5 rokov vystriedal 4 školy. Navštevoval aj Etobicoke School of the Arts, z ktorej bol vylúčený. Vynikal viac v športe ako učení, pretože trpel dyslexiou. Bol úspešným hokejovým brankárom v univerzitnom tíme De La Salle College "Oaklands" a vyslúžil si prezývku "Stena". Sníval o tom, že bude hrať v národnom hokejovom tíme za Kanadu, ale zranenie ukončilo jeho hokejovú kariéru. Po odchode z De La Salle College navštevoval Avondale Secondary Alternative School, ktorá mu umožnila študovať popri jeho hereckej kariére, avšak neskôr zo školy odišiel a nezmaturoval.

 Kariéra 

 80. roky: Začiatky 
Ako 9-ročný debutoval v divadelnej inscenácii Damn Yankees. Keď mal 15 rokov, stvárnil Mercutia v divadelnom predstavení Rómeo a Júlia v divadle Posluns Leah. Ako 17-ročný zanechal školu. Vďaka svojmu nevlastnému otcovi, ktorý bol Američan, získal zelenú kartu a o tri roky neskôr sa presťahoval do Los Angeles. Žil so svojim bývalým nevlastným otcom, režisérom Paulom Aaronom. Na obrazovkách sa prvýkrát objavil v epizóde seriálu Hangin' In. Na začiatku 80. rokov sa objavil v reklamách (vrátane reklamy na Coca-Colu), krátkych filmoch (zahŕňajúc drámu One Step Away) a divadelných predstaveniach ako napríklad Wolfboy v Toronte. V roku 1984 pôsobil ako spravodajca pre Canadian Broadcasting Corporation. Jeho prvý film bol Youngblood (1986), v ktorom stvárnil brankára. 

Po niekoľkých menších úlohách prijal väčšiu rolu v dráme Na brehu rieky z roku 1986, ktorá opisuje, ako vražda ovplyvnila skupinu dospievajúcich detí. Po úspechu tohto filmu sa objavil v celom rade filmov zameraných na teenagerov, vrátane filmu Permanent Record a v nečakane úspešnej komédii Bill & Ted's Excellent Adventure z roku 1989 spolu s jej pokračovaním Bill & Ted's Bogus Journey (1991). 

 90. roky: Rozsiahla popularita 
Od roku 1991 hral na basgitare v grunge kapele Dogstar. Objavil sa vo vysokorozpočtových akčných filmoch ako je Bod zlomu, za ktorý získal v roku 1992 MTV Award v kategórii najžiadanejší muž. Zahral si tiež v množstve nízkorozpočtových filmov, vrátane kritikmi oceňovaného filmu Moje súkromné Idaho. V roku 1992 stvárnil Jonathana Harkera v trháku Dracula, avšak za svoj herecký výkon si vyslúžil od kritikov negatívne hodnotenia. 

V roku 1994 dosiahla Reevesova kariéra v dôsledku jeho hlavnej úlohy v akčnom filme Nebezpečná rýchlosť nové maximum. Jeho obsadenie vo filme bolo sporné, pretože okrem filmu Bod zlomu bol známy predovšetkým účinkovaním v komédii a indie dráme.

Jeho výber filmových úloh bol eklektický: napriek svojim úspechom prijímal vedľajšie úlohy a objavoval sa v experimentálnych filmoch. Vo filme Prechádzka v oblakoch si zahral hlavnú rolu. Reeves sa odmietol zúčastniť na natáčaní filmu Nebezpečná rýchlosť  ​​2: Zásah - aj napriek ponúkanému platu 11 000 000 $, ktorý by bol dovtedy jeho najväčší - v prospech turné so svojou kapelou. 

V roku 1997 sa objavil po boku Al Pacina a Charlize Theron vo filme Diablov advokát. Film získal pozitívne recenzie. V roku 1999 si zahral v Matrixe. 

 Od r. 2000: Ďalšie úspechy 
vľavo|náhľad|Reevesova hviezda na Hollywoodskom chodníku slávy
Reeves získal pozitívne ohlasy za jeho stvárnenie násilníckeho manžela vo filme Takmer dokonalý zločin. Objavil sa v niekoľkých kritikmi negatívne ohodnotených filmoch ako napríklad Sliedič, Novembrová romanca a Náhradníci, avšak vďaka dvom pokračovaniam filmu Matrix (The Matrix Reloaded a The Matrix Revolutions), filmu Lepšie neskoro ako nikdy a hororu Constantine sa opätovne stal stredobodom pozornosti. Približne rok hral s kapelou Becky, avšak pre nedostatok jeho záujmu o vážnu hudobnú kariéru v roku 2005 z kapely odišiel. 

Začiatkom roka 2005 získal hviezdu na Hollywoodskom chodníku slávy. Jeho hviezda sa nachádza na 6801 Hollywood Boulevard.

V roku 2006 sa objavil vo filme Temný obraz a po boku Sandry Bullock sa objavil vo filme Dom pri jazere, ktorý bol kasovým trhákom. V roku 2008 si zahral hlavnú rolu vo filmoch Králi ulice a Deň, keď sa zastavila Zem. Vo februári 2009 si zahral vo filme Súkromné životy Pippi Lee, ktorý mal premiéru na filmovom festivale v Berlíne.

 Od r. 2010: Nové umelecké roly 
V roku 2008 debutoval ako režisér s filmom Man of Tai Chi. Ide o viacjazyčný film, čiastočne inšpirovaný životom jeho priateľa, kaskadéra Tigera Chena. Natáčalo sa v Číne a Hongkongu. Počas 5-ročnej výroby filmu Man of Tai Chi stvárnil hlavné úlohy v niekoľkých B-čkových filmoch, ako napríklad Henryho v Henry's Crime z roku 2010 a Johna v Generation Um... z roku 2012. Zahral si tiež Kaia v snímke 47 Roninov. Man of Tai Chi mal premiéru v roku 2013 na filmovom festivale v Pekingu a filmovom festivale v Cannes. Jeho film bol ocenený v Pekingu uznávaným režisérom akčných filmov, Johnom Woom.

V októbri 2014 hral hlavnú rolu v akčnom trileri John Wick. John Wick sa dočkal ďalších dvoch pokračovaní: John Wick: Chapter 2 a John Wick, Chapter 3: Parabellum. Na rok 2021 je plánovaná premiéra štvrtého pokračovania. Štvrté pokračovanie bolo potvrdené aj v prípade Matrixu, kde úlohu Nea opäť stvárni Reeves.

 Osobný život 
Reeves má nárok na britské občianstvo vďaka svojej matke, ktorá je Angličanka. Má kanadské občianstvo nadobudnuté naturalizáciou. Vyrastal ako Kanaďan, aj sa tak identifikuje a je držiteľom americkej zelenej karty. 

V decembri 1999 Reevesova priateľka Jennifer Syme porodila v ôsmom mesiaci tehotenstva Avu Archer Syme-Reeves, ktorá sa narodila mŕtva. O osemnásť mesiacov neskôr Syme zomrela pri autonehode. 

Reeves nie je budhista a to aj napriek mnohým zmienkam o jeho vierovyznaní. Neskôr uviedol, že nevyznáva žiadne náboženstvo.

 Filmografia 

 Film 
RokNázovRolaPoznámky1985One Step AwayRon Petrie1986YoungbloodHeaver1986FlyingTommy Wernicke1986Act of VengeanceBuddy Martin1986Na brehu riekyMatt1988Permanent RecordChris Townsend1988Princ z PensylvánieRupert Marshetta1988Noc predtýmWinston Connelly1988Nebezpečné známostiLe Chevalier Raphael Danceny1989Life Under WaterKip1989Bill & Ted's Excellent AdventureTed "Theodore" Logan1989RodičovstvoTod Higgins1990Milujem ťa na smrťMarlon James1990Júlia a jej milenciMartin Loader1991Bod zlomuFBI špeciálny agent John "Johnny" Utah1991Bill & Ted's Bogus JourneyTed "Theodore" Logan1991Moje súkromné IdahoScott Favor1991ProvidenceEric1992DraculaJonathan Harker1993Veľa kriku pre ničDon John1993Malý BudhaPrince Siddhartha/Lord Buddha1993Poetic Justicebezdomovec1993FreakedOrtiz1993Even Cowgirls Get the BluesJulian Gitche1994Nebezpečná rýchlosťOfficer Jack Traven1995Johnny MnemonicJohnnynominácia na Zlatú malinu - najhorší herec1995Prechádzka v oblakochSgt. Paul Suttonnominácia na Zlatú malinu - najhorší herec1996Reťazová reakciaEddie Kasalivich1996Medové týždne bez ženíchaJjaks Clayton1997The Last Time I Committed SuicideHarry1997Diablov advokátKevin Lomax1999MatrixThomas Anderson / Neo1999Me and Willsám sebacameo2000NáhradníciShane Falco2000SliedičDavid Allen Griffinnominácia na Zlatú malinu - najhorší herec vo vedľajšej úlohe2000Takmer dokonalý zločinDonnie Barksdale2001Novembrová romancaNelson Mossnominácia na Zlatú malinu - najhorší herec2001Tvrdá hraConor O'Neillnominácia na Zlatú malinu - najhorší herec2003The Matrix ReloadedThomas Anderson / Neo2003The AnimatrixThomas Anderson / Neohlas2003The Matrix RevolutionsThomas Anderson / Neo2003Lepšie neskoro ako nikdyDr. Julian Mercer2005ConstantineJohn Constantine2005ThumbsuckerPerry Lyman2005Ellie Parkersám sebacameo2006Dom pri jazereAlex Wyler2006Temný obrazBob Arctor2006The Great Warmingrozprávač2008Králi ulicedetektív Tom Ludlow2008Deň, keď sa zastavila ZemKlaatu2009Súkromné životy Pippi LeeChris Nadeau2010Henry's CrimeHenry Tornetaktiež producent2012Generation Um...John2012Side by Sidesám sebadokumentárny film, taktiež producent2013Man of Tai ChiDonaka Marktaktiež režisér201347 RoninovKai2014John WickJohn Wicktaktiež výkonný producent2015Nebezpečné pokušenieEvan Webber2015Deep Webrozprávačdokumentárny film2016Exposeddetektív Scott Galban2016KeanuKeanuhlas2016The Whole TruthRichard Ramsay2016Neon DemonHank2016The Bad BatchThe Dream2017John Wick: Chapter TwoJohn Wick2017To the BoneDr. William Beckham2019John Wick: Chapter 3: Parabellum John Wick 

 Televízia 
RokNázovRolaPoznámky1984Hangin' InklientEpizóda: ,,Happiness is a Warm Grover"1985Night Heatpouličný zlodej / násilník2 epizódy1985Comedy FactoryCrackersEpizóda: ,,Fast Foof"1985Nový listchlapec so stereomtelevízny film1986The Disney Sunday Movie17-ročný Michael RileyEpizóda: ,,Young Again"1986Under the InfluenceEddie Talbottelevízny film1986Brotherhood of JusticeDerektelevízny film1986Babes in ToylandJack Nimbletelevízny film1987Trying TimesJoeyEpizóda: ,,Moving Day"1989American PlayhouseKipEpizóda: ,,Life Under Water"1989The Tracey Ullman ShowJesse WalkerEpizóda: ,,Two Lost Souls"1990Bill & Ted's Excellent AdventuresTheodore "Ted" Logan (hlas)13 epizód2009–2012Easy to AssembleVorste Feirron2 epizódy

 Referencie 



 Iné projekty 

 Externé odkazy 



Kategória:Kanadskí filmoví herci
Kategória:Kanadskí televízni herci
Kategória:Hollywoodsky chodník slávy
Kategória:Kanadské osobnosti anglického pôvodu
Kategória:Osobnosti z Bejrútu
Kategória:Naturalizované osobnosti Kanady